**Paerewa Paetae**

**KUA MŌNEHU**

|  |  |
| --- | --- |
| **Aronga** | Hangarau Matihiko 1.11 |
| **Ingoa** | Whakaatu māramatanga o te tuhiwaehere kōpeketanga mō tētahi momo pāpāho kua whiriwhiria |
| **Kaupae** | 1 | **Whiwhinga** | 3 | **Aromatawai** | ā-Waho |
| **Marau akoranga** | Hangarau |
| **Kokonga akoranga** | Hangarau Matihiko |
| **Mana rēhita** | Kua rēhitatia | **Te rā i mana ai** | 23 o Whiringa-a-rangi 2017 |
| **Te rā e arotakengia ai** | 31 o Hakihea 2019 | **Te rā i puta ai** | 23 o Whiringa-a-rangi 2017 |

E hāngai ana tēnei paerewa paetae ki te whakaaturanga o te māramatanga o te tuhiwaehere kōpeketanga mō tētahi momo rongorau kua whiriwhiria.

**Paearu Paerewa**

|  |  |  |
| --- | --- | --- |
| **Paetae** | **Kaiaka** | **Kairangi** |
| * Whakaatu māramatanga o te tuhiwaehere kōpeketanga mō tētahi momo pāpāho kua whiriwhiria.
 | * Whakaatu māramatanga hōhonu o te tuhiwaehere kōpeketanga mō tētahi momo pāpāho kua whiriwhiria.
 | * Whakaatu māramatanga matatau o te tuhiwaehere kōpeketanga mō tētahi momo pāpāho kua whiriwhiria.
 |

**Kōrero Whakamahuki**

1. I ahu mai tēnei paerewa paetae i te Taumata 6 o te wāhanga ako Hangarau o te marau *New Zealand Curriculum*, i whakaputaina e Te Pou Taki Kōrero i te tau 2007. E hāngai ana hoki ki ngā kōrero kua tuhia i te *Teaching and Learning Guide for Technology*, i whakaputaina e Te Tāhuhu o te Mātauranga, ā, ka kitea ki <http://seniorsecondary.tki.org.nz>.

He mōhiohio atu anō ka kitea ki <http://www.technology.tki.org.nz/>.

He tohutoro ki ngā mōhiohio hāngai kei te rauemi *Safety and Technology Education: A Guidance Manual for New Zealand Schools,* i whakaputaina e Te Tāhuhu o te Mātauranga, ā, ka kitea ki <http://technology.tki.org.nz/Technology-in-the-NZC/Safety-in-Technology-Education-revised-2017>, ki te Ture Hauora me te Haumaru ki te Wāhi Mahi 2015 hoki.

I ahu mai hoki tēnei paerewa paetae i *Te Marautanga o Aotearoa*. Mō ētahi atu kōrero e hāngai ana ki ngā putanga ka whai wāhi i tēnei paerewa tēnā tirohia te [Papa Whakaako](http://tmoa.tki.org.nz/Te-Marautanga-o-Aotearoa/Taumata-Matauranga-a-Motu-Ka-Taea) kia kitea te wāhanga ako tika.

1. Ka kapi i te paearu *whakaatu māramatanga o te tuhiwaehere kōpeketanga mō tētahi momo pāpāho kua whiriwhiria:*
* te tautohunga o ngā take ka kōpeke kōnae
* te whakaatu ka pēhea te whakaahuatanga o te momo pāpāho kua whiriwhiria mā te whakamahi i ngā wāhanga kore kōpeke
* te whakaatu i te mahi o te aratuka kōpeketanga whakaora katoa
* te whakaaturanga o ētahi tauira i ngā wā kāore te kore kōpeketanga i te pai.

Ka kapi i te paearu *whakaatu māramatanga hōhonu o te tuhiwaehere kōpeketanga mō tētahi momo pāpāho kua whiriwhiria:*

* te hōparatanga o te whanaungatanga i waenganui i te kōpeketanga ākiri wāhi noa me te pōhēhē o te tangata e pā ana ki te momo rawatuku
* te arotakenga o ngā aratuka kōpeketanga ākiri wāhi noa, kōpeketanga whakaora katoa hoki.

Ka kapi i te paearu *whakaatu māramatanga matatau o te tuhiwaehere kōpeketanga mō tētahi momo pāpāho kua whiriwhiria* te arotake i te whakahohetanga o ngā taupānga ao-tūturu e ngā whakaahuatanga hāngai pēnei i te kōpeketanga me te ākiri wāhi noa, te kōpeketanga whakaora katoa, te kōpeketanga, te kore kōpeketanga rānei.

1. E āhei ana te whiriwhiri i tētahi o ngā pāpāho e rārangi nei, arā ngā atahanga, ororongo, ataata me te hākoritanga. Mehemea kua whiriwhiria te ataata, te hākoritanga rānei, e whakaae ana kia whakamahia ngā atahanga (tāparenga), te raraunga ororongo rānei mō ēnei mahi. Me whakaoti i ngā mahi i roto i te horopaki o te momo pāpāho kua whiriwhiria.
2. Koinei ētahi tauira o ngā aratuka *kōpeketanga whakaora katoa:*
* whakawaeheretanga wāhaere
* whakawaeheretanga ā-auau pūāhua, whakawaeheretanga Huffman
* ngā huarahi LZW.
1. Ka kitea ngā Tikanga Aromatawai e hāngai ana ki tēnei paerewa paetae ki <http://ncea.tki.org.nz/Resources-for-Internally-Assessed-Achievement-Standards>.

**Tātari Kounga**

1. Me mātua whakamana ngā Kaituku Akoranga me ngā Whakahaere Whakangungu Ahumahi e te Mana Tohu Mātauranga o Aotearoa ka rēhita ai i ngā hua ka puta mai i ngā aromatawai ki ngā paerewa paetae.
2. Me uru ngā Kaituku Akoranga me ngā Whakahaere Whakangungu Ahumahi kua mana, ā, e aromatawai ana i ā rātou hōtaka ki ngā paerewa paetae, ki ngā pūnaha whakarite e tika ana mō aua paerewa paetae.

Ko te tohutoro ki te Mahere Whakamana, Whakaōritenga hoki 0233